Na podlagi tretje točke prvega odstavka 68. člena in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljevanju ZJU) ter prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS; v nadaljevanju ZDR-1) objavlja Republika Slovenija Ministrstvo za kulturo, Maistrova 10, 1000 Ljubljana, javno objavo za zasedbo prostega uradniškega delovnega mesta za določen čas:

**Svetovalec (šifra DM 592)** **v Informacijsko–dokumentacijskem centru za dediščino v Direktoratu za kulturno dediščino**

Delovno razmerje bo sklenjeno za določen čas, predvidoma do 30. 6. 2026 oziroma do zaključka trajanja projekta, s polnim delovnim časom, za izvajanje nalog na projektu »Nepremična e-Dediščina 2022-2025«.

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) oziroma najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja);
* 3 leta in 7 mesecev delovnih izkušenj;
* znanje uradnega jezika;
* državljanstvo Republike Slovenije;
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo na 7 mesecev v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Prednost pri izbiri bodo imeli kandidati s :

* pridobljeno smerjo izobrazbe umetnostna zgodovina ali drugo izobrazbo humanistične smeri,
* poznavanjem področja nepremične kulturne dediščine,
* poznavanjem podatkovnih zbirk, registrov oz. uradnih evidenc,
* poznavanjem registra nepremične kulturne dediščine (osnovnih in varstvenih podatkov),
* poznavanjem prostorskih podatkov,
* znanjem angleškega jezika.

Delovne naloge izbranega kandidata na delovnem mestu bodo:

* zbiranje, urejanje in priprava podatkov za module projekta Nepremična eDediščina,
* priprava varstvenih podatkov registra nepremične kulturne dediščine v sistemu ISeD,
* sodelovanje pri vpisu v register nepremične in nesnovne kulturne dediščine,
* sodelovanje pri vzpostavitvi predstavitvenih podatkov,
* testiranje programskih orodij,
* opravljanje drugih nalog, ki vsebinsko sodijo v projekt "Nepremična e-Dediščina 2022-2025".

Prijava mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum (dan, mesec, leto) zaključka izobraževanja ter ustanova, na kateri je bila izobrazba pridobljena;
2. pisno izjavo o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo, ki ga je opravljal pri tem delodajalcu ter navede stopnjo zahtevnosti delovnega mesta;
3. izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
* zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. izjavo, da za namen tega postopka dovoljuje Ministrstvu za kulturo pridobitev podatkov iz prejšnje točke te objave iz uradne evidence.

V primeru, da kandidat z vpogledom oz. s pridobitvijo podatkov o izpolnjevanju pogojev za zasedbo predmetnega delovnega mesta iz uradnih evidenc ne soglaša, bo moral sam predložiti ustrezna dokazila.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženih izjav, razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10) se v izbirni postopek ne uvrsti kandidat, ki ne izpolnjuje natečajnih pogojev.

Izbranemu kandidatu se bodo na delovnem mestu svetovalec določile pravice in dolžnosti glede na uradniški naziv svetovalec II, brez imenovanja v naziv. Z izbranim kandidatom bo sklenjena pogodba o zaposlitvi za določen čas predvidoma do 30. 6. 2026 oziroma do zaključka trajanja projekta »Nepremična e-Dediščina 2022-2025«, s polnim delovnim časom. Izbrani kandidat bo delo opravljal na uradniškem delovnem mestu svetovalec, v uradnih prostorih Ministrstva za kulturo, Metelkova 4, Ljubljana.

Zaposlitev je sofinancirana iz EU sredstev in sicer iz sredstev v okviru ukrepa C2.K7.IM Digitalizacija na področju kulture iz Načrta za okrevanje in odpornost.

Kandidat vloži prijavo v pisni obliki na priloženem obrazcu [JO-100-4/202](http://www.mnz.gov.si/fileadmin/mnz.gov.si/pageuploads/JAVNA_UPRAVA/DPJS/suk/5-2-14-vloga_za_vodja_avtoparka.doc)5-3340, ki jo pošlje v zaprti ovojnici z označbo: **»za javno objavo za delovno mesto svetovalec, šifra DM 592«** na naslov: **Ministrstvo za kulturo, Maistrova ulica 10, 1000 Ljubljana.** Rok za vlaganje prijav je **3 delovne dni** po objavi te javne objave na Zavodu RS za zaposlovanje in na osrednjem spletnem mestu državne uprave (https://www.gov.si/zbirke/delovna-mesta/). Za pisno obliko prijave šteje tudi elektronska oblika, poslana na elektronski naslov: [**gp.mk@gov.si**](mailto:gp.mk@gov.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 90 dni po objavi javne objave. Obvestilo o končanem izbirnem postopku bo objavljeno na spletišču državne uprave GOV.SI.

Informacije v zvezi z javno objavo daje Vesna Rifelj, tel. št. 01/369-59-73, informacije o delovnem področju pa daje mag. Ksenja Kovačec Naglič, tel. št. 01/400-79-38.

Opomba: V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za vse spole.

Številka: 100-4/2025-3340 Ministrstvo za kulturo

Datum: 31. 1. 2025